अभियान सकारात्मक भन्दै पूर्व सांसद् कल्पना सोवले पनि खुत्रुकेमा दश रुपैयाँ खसाईन । त्यसपछि खुत्रुकेमा दश रुपैयाँ देखि माथी राख्नेको लहर नै चल्यो । ‘कृषि, पर्यटन, उद्योग, व्यापारको पूर्वाधार, ७ नम्बर प्रदेशको विकासको मूल आधार’ भन्ने मुल नाराका साथ आईतबारदेखि सुरु भएको प्रादेशिक महोत्सवको दिपायल सिलगढी नगरपालिकाकी मेयर मञ्जु मलासी र शिखर नगरपालिकाका मेयर सिताराम जोशीले संयुक्त रुपमा उद्घाटन गरे । फागुन ९ गतेसम्म चल्ने महोत्सवमा ७० लाख बराबरको खर्च लाग्ने र महोत्सवबाट दुई करोड रुपैयाँ बराबरको आर्थिक कारोबार हुने आयोजक संस्था डोटी उद्योग वाणिज्य संघका अध्यक्ष नरेन्द्र खड्काले बताए ।
